Családok versenye és pásztorünnep az egerszegi Apáczaiban
Családok versenye és pásztorünnep az egerszegi Apáczaiban
Az I. EgerszegTour – Családok versenye ötletgazdája Rigó Márton, a Zalaegerszegi Fiatalok Egyesületének elnöke. Mint elmondta, kezdeményezésükhöz csatlakozott a Zalaegerszegi Női Szalon, s több civil egyesület, közösség, majd társszervezőként bekapcsolódott a Keresztury VMK. A generációkat összefűző családi verseny ötletét felkarolta az EMMI, ennek köszönhetően gazdag programkavalkáddá alakult a rendezvény.

A családok versenye három fordulóban zajlik. A szombati első kört advent idején online vetélkedő követi, majd húsvét táján újabb forduló Gébárton. Az első megmérettetésre 35 családi csapat nevezett be, változatos korösszetétellel. Nekik 9 állomáson kellett megbirkózniuk logikai és ügyességi feladatokkal (falmászás, szerepjáték, tájékozódási futás, kvíz, stb.), amelyek során pontokat gyűjtöttek. A harmadik forduló végén a győztesen értékes nyereményt kapnak.

A családok éve jegyében életre keltett nagyszabású rendezvényről több alkalommal élőben tudósított a közmédia is.
családok Szent Mihály nap Apáczai Művelődési Központ